b'\n_START_ARTICLE_\nF\xc3\xa9lix Houphou\xc3\xabt-Boigny\n_START_SECTION_\n\xc5\xbdivotopis\n_START_PARAGRAPH_\nBio je borac za nezavisnost, iako je imao nekoliko vrlo visokih polo\xc5\xbeaja u kolonijalnoj vlasti. Rodio se u Yamoussoukrou, dana\xc5\xa1njem glavnom gradu. Potjecao je iz obitelji poglavica plemena Baoul\xc3\xa9. Njegova obitelj posjedovala je velike planta\xc5\xbee kave i kakaoa. Petnaest godina prakticirao je medicinu, a onda ulazi u politiku. Osnovao je prvi poljoprivredni sindikat koji se borio protiv favoriziranja francuskih planta\xc5\xbeera koji su uzgajali iste kulture kao i doma\xc4\x87e stanovni\xc5\xa1tvo, ali su imali ve\xc4\x87a prava._NEWLINE_Jedno vrijeme je bio i zastupnik u francuskom parlamentu. Nakon \xc5\xa1to je zemlja postala neovisna 1960., on je izabran na polo\xc5\xbeaj predsjednika. Na taj isti polo\xc5\xbeaj biran je sedam puta, a svaki mandat trajao je pet godina. Vladao je kao diktator, sa neslobodnim tiskom, i bez oporbenih stranaka. Godine 1969. zao\xc5\xa1trio je odnose sa SSSR-om, koje je stvorio 1967. obnoviv\xc5\xa1i ih tek 1986, a Kinu je priznao tek 1983. godine. Znan je i kao "Afri\xc4\x8dka kadulja" ili "Veliki afri\xc4\x8dki starac". Iako neki smatraju da je njegov tip vladavine bio "\xc5\xbeeljeznom rukom", drugi ga nazivaju "o\xc4\x8dinskim"._NEWLINE_Godine 1990. dobio je sedmi, posljednji petogodi\xc5\xa1nji mandat, ovaj put sa legalnim oporbenim strankama, ali je ipak osvojio \xc4\x8dak 89% glasova. \xc5\xbdenio se dva puta, a sa drugom \xc5\xbeenom imao je troje djece._NEWLINE_Sagradio je najve\xc4\x87u crkvu u Africi, koja je ko\xc5\xa1tala \xc4\x8dak 300 miljuna dolara. Nakon pada cijena kave i kakaoa, vanjski dug dr\xc5\xbeave je rastao nemilice._NEWLINE_Umire 1993., u 88. godini, od posljedica bolesti.'